

MINISTARSTVO SOCIJALNE

 POLITIKE I MLADIH

Zagreb, 25. svibnja 2016.

**POZIV**

**za prijavu projekata umjerenih mladima za financijsku potporu iz raspoloživih sredstava dijela prihoda od igara na sreću i Državnog proračuna za 2016. godinu**

Ministarstvo socijalne politike i mladih poziva udruge mladih i za mlade te jedinice lokalne i područne (regionalne) samouprave da se sukladno ovom Pozivu za financijsku potporu prijave programe i projekte koji doprinose podizanju kvalitete života mladih

Prijavitelji sukladno ovom Pozivu mogu prijaviti projekte za sljedeća prioritetna područja:

A.1. Aktivno sudjelovanje mladih u društvu

A.2. Lokalni info-centri

A.3. Lokalni i regionalni programi za mlade

A.4. Osposobljavanje za (društveno) poduzetništvo i samozapošljavanje

Za svako prioritetno područje osiguran je zaseban iznos, a za provedbu Poziva ukupno je **osigurano je 4.300.000,00 kuna**.

Minimalni iznos financijskih sredstava po pojedinom projektu je od 40.000,00 kuna, a maksimalni iznos po pojedinom projektu je 150.000,00 kuna, ovisno o prioritetnom području Poziva.

Rok za podnošenje prijedloga projekata je **30** **dana**, a završava **24. lipnja 2016. godine.**

Prihvatljivo vremensko razdoblje za provedbu projekata je 6 do 12 mjeseci.

Prijavu na Poziv može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Poziva, koja aktivno djeluje u jednom od prioritetnih područja aktivnosti raspisanih pozivom, što je razvidno iz ciljeva i popisa djelatnosti u statutu udruge, a koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Ministarstvu socijalne politike i mladih, te svim drugim davateljima financijskih sredstava iz javnih izvora. Prijavitelj mora udovoljiti i drugim uvjetima koji su detaljno navedeni u *Uputama za prijavitelje*.

Prijavu na Poziv može podnijeti i jedinica lokalne i područne (regionalne) samouprave koja je ispunila ugovorne obveze prema Ministarstvu socijalne politike i svim drugim davateljima financijskih sredstava iz javnih izvora te je osigurala organizacijske, ljudske, prostorne i djelomično financijske resurse za obavljanje djelatnosti.

Kako se može ostvariti prednost u financiranju projekta i tko nema pravo prijave na Poziv detaljno je opisano u **Uputama za prijavitelje** na Poziv za prijavu projekata umjerenih mladima za financijsku potporu iz raspoloživih sredstava dijela prihoda od igara na sreću i Državnog proračuna za 2016. godinu.

Prijedlozi projekata dostavljaju se isključivo na propisanim obrascima koji su, zajedno s Uputama za prijavitelje, dostupni na mrežnim stranicama Ministarstva socijalne politike i mladih ([www.mspm.hr](http://www.mspm.hr)) i regionalnih zaklada kao provedbenih tijela u ovom Pozivu ([www.zamah.hr](http://www.zamah.hr); [www.civilnodrustvo-istra.hr](http://www.civilnodrustvo-istra.hr); [www.zaklada-slagalica.hr](http://www.zaklada-slagalica.hr); [www.zaklada-dadic.hr](http://www.zaklada-dadic.hr)).

Natječajnu dokumentaciju treba poslati preporučeno poštom, putem dostavljača ili osobno (predaja u urudžbenom uredu), onoj regionalnoj zakladi koja pokriva područje na kojem se provodi većina projektnih aktivnosti:

* **Regionalna zaklada za lokalni razvoj "ZAMAH" (za** županije: Zagrebačka, Koprivničko-križevačka, Bjelovarsko-bilogorska, Varaždinska, Međimurska i Grad Zagreb)
* **Zaklada za poticanje partnerstva i razvoja civilnog društva Pula** (za županije: Istarska, Primorsko-goranska, Karlovačka, Sisačko-moslavačka i Krapinsko-zagorska)
* **„Slagalica“ – Zaklada za razvoj lokalne zajednice** (za županije: Vukovarsko-srijemska, Osječko-baranjska, Brodsko-posavska, Požeško-slavonska, Virovitičko-podravska)
* **Zaklada „Kajo Dadić“** (za županije: Zadarska, Šibensko-kninska, Splitsko-dalmatinska, Dubrovačko-neretvanska i Ličko-senjska)

Postupak otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli bespovratnih sredstava, podnošenje prigovora, postupanje s dokumentacijom kao i indikativni kalendar provedbe Poziva detaljno su opisani u *Uputama za prijavitelje* na Poziv za prijavu projekata umjerenih mladima za financijsku potporu iz raspoloživih sredstava dijela prihoda od igara na sreću i Državnog proračuna za 2016. godinu.

Razmatrati će se samo projekti koji su pravodobno prijavljeni, te koji u cijelosti zadovoljavaju propisane uvjete Poziva.

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: udruge@mspm.hrzaključno do **14. lipnja 2016. godine**.